የኢትዮጵያና ኤርትራ የቀድሞ አመራሮች በሀገራቱ የድንበር ውሳኔ ላይ መወያየት እንደሚገባ ጠቆሙ
የቀድሞው የኢፌዴሪ ጠቅላይ ሚኒስትር አቶ ኃይለማርያም ደሳለኝ እና በአውሮፓ ህብረት የቀድሞው የኤርትራ አምባሳደር አንደብርሃን ወልደጊዮርጊስ በሁለቱም ሀገራት የድንበር ውሳኔ ላይ ያለውን ችግር ለመፍታት ውይይት ማድረግ እንደሚገባ ጠቆሙ፡፡ ሞ ፋውንዴሽን በየዓመቱ በተለያዩ የአፍሪካ ሃገራት የሚያካሄደው ሞ የመሪዎች ሳምንት የተለያዩ ሃገራት መሪዎችን በማሳተፍ በወቅታዊ ጉዳዮች ላይ ያወያያል፡፡ዘንድሮ በሩዋንዳዋ መዲና ኪጋሊ በተካሄደው ውይይት ላይ የተገኙት የቀድሞው የኢፌዴሪ ጠቅላይ ሚኒስትር አቶ ኃይለማርያም ደሳለኝ እና በአውሮፓ ህብረት የቀድሞው የኤርትራ አምባሳደር አንደብርሃን ወልደጊዮርጊስ በሁለቱም ሀገራት የድንበር ውሳኔ ላይ ጥያቄ ቀርቦላቸውም ምላሽ ሰጥተዋል፡፡አቶ ኃይለማርያም ደሳለኝ በውይይቱ ላይ “ኢትዮጵያ እና ኤርትራ ማለት በሁለት ሀገራት ያሉ አንድ ህዝቦች ናቸው፡፡ ወደ ጠቅላይ ሚንስትርነት ስልጣን ስመጣ ወደ አስመራ ተጉዤ ከሃገሪቱ ፕሬዝዳንት ጋር ለመወያየት ፈቃደኛ መሆኔን ተናግሬ ነበር ምንም እንኳን ቪዛ እና ምላሽ ባላገኝም አዲሱ ጠቅላይ ሚኒስትር ምላሽ ሊያገኙ ይችላሉ የሚል እምነት አለኝ፡፡ ብለዋል፡፡”የኢትዮጵያ መንግስት ውሳኔውን ለመቀበል መፈራረሙን አንስተዋል  ፡፡አምባሳደር አንደብርሃን በበኩላቸው “ጉዳዩ በኢትዮጵያና ኤርትራ የድንበር ኮሚሽን ውሳኔ የተሰጠው እና ረጅም ሂደት የወሰደ ነው፡፡ ሁለቱም ሃገራት ውሳኔውን ያለቅድመ ሁኔታ ተግባራዊ እንዲያደርጉ የሚያስገድድ ነው፡፡ስለዚህ የድንበሩ ጉዳይ ተፈቷል፡፡ ነገር ግን ኢትዮጵያ ውሳኔውን ያለ ቅድመ ሁኔታ መተግበር አልቻለችም” ብለዋል፡፡“ሀገራቱ ባለመወያየታቸው ወደ ጦርነት ገብተው ቆይተዋል፡፡ የኤርትራ መንግሰትን አቋም ባላውቅም በኔ በኩል ትክክለኛው የሚያቀራርበን ጉዳይ ውይይት ነው” ሲሉ አምባሳደር ሐሳባቸውን ገልፀዋል፡፡ 